Diari Oficial de la Generalitat Valenciana


Sumari del DOGV 7024, del 15-05-2013 (2013/4505)

Notificació de la sentència dictada en el procediment de divorci contenciós número 1192/2010.
---------------------------------------------------------------------------------------------

### Dades del document

Número de DOGV
:   7024

Data del DOGV
:   15-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4505


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment de divorci contenciós número 1192/2010. [2013/4505]  
En el present procediment de divorci contenciós, seguit a instàncies de María Belén Gallino contra Marcelo Cáceres Longe, s'ha dictat la sentència que, literalment, diu així:  
«Sentència número 47/2012  
Benidorm, 7 de febrer de 2012  
Ángeles Pérez Botella, magistrada jutgessa substituta del Jutjat de Primera Instància número 2 dels de Benidorm i partit judicial, he vist estes actuacions del juí verbal de divorci, seguides amb el número 1192/2010, a instàncies del procurador Cristóbal Martínez Agudo, en nom i representació de María Belén Gallino Jaureguiberry, sota la direcció de la lletrada María José Pardo Santonja, contra Marcelo Cáceres Longe, en rebel'lia i sense assistència lletrada ni representació processal, i ha sigut part el ministeri fiscal, representat per Sara Gaya, de les quals es deduïx: [...]  
  
Dispositiva  
Estime la pretensió bàsica de la demanda en allò que es referix al divorci dels cònjuges en litigi. Per això, decrete el divorci del matrimoni contret per María Belén Gallino Jaureguiberry i Marcelo Cáceres Longe i, en conseqüència, declare dissolt el matrimoni celebrat entre ambdós el dia 25 de juliol de 2003, amb tots els efectes legals inherents a la dita declaració, sense que siga procedent especial pronunciament en costes.  
  
Dispose els següents pronunciaments sobre els efectes del divorci:  
  
- Guarda i custòdia de la filla del matrimoni. Correspon a la mare María Belén Gallino Jaureguiberry l'exercici de la guarda i custòdia sobre la filla menor, i la pàtria potestat serà compartida entre ambdós progenitors.  
- Règim de visites. El pare tindrà dret a tindre en la seua companyia la seua filla d'acord amb el que a continuació es detalla i en defecte d'acord entre els progenitors:  
- Els caps de setmana alterns, des del divendres a l'eixida del col'legi fins al diumenge a les 20.00 hores en què haurà de reintegrar-la al seu domicili.   
- Així mateix, el pare tindrà amb ell la seua filla les vesprades dels dimarts i dijous de cada setmana, des de l'eixida del col'legi d'on l'arreplegarà i fins a les 20.00 hores en què haurà de reintegrar-la al domicili matern  
- La mitat de les vacacions de Nadal, que es dividiran en dos períodes, el primer des de les 12.00 hores del dia 22 de desembre fins a les 12.00 hores del 31 de desembre, i el segon des de les 12.00 hores del 31 de desembre fins a les 12.00 hores del dia 7 de gener.   
- La mitat de les vacacions de Setmana Santa, que es dividiran en dos períodes del mateix nombre de dies.   
- La mitat de les vacacions d'estiu, que es dividiran en dos períodes del mateix nombre de dies.   
En cas de discrepància, la mare triarà els períodes vacacionals els anys parells i el pare els imparells.  
El pare podrà comunicar-se per qualsevol mètode telemàtic (telèfon, correu electrònic, videoconferència...) fora dels períodes destinats a visita, sempre en horari que no pertorbe els horaris d'estudi o descans de la menor.  
- El pare contribuirà al sosteniment i educació de la seua filla amb la quantitat de 300 euros mensuals, que el pare haurà d'abonar per mesos anticipats dins dels cinc primers dies de cada mes en el compte Catalunya Caixa número [...] o un altre que designe la mare. Esta quantitat s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística.  
Així mateix, el pare pagarà, junt amb la mare i per mitat, els gastos extraordinaris i d'educació, com matricules, llibres i material escolar, així com classes complementàries, activitats extraescolars o derivats de malalties o medicina correctiva no cobertes per les assegurances dels pares.  
I atés que el demandat, Marcelo Cáceres Longe, es troba en parador desconegut, s'expedix esta cèdula a fi que valga de notificació de forma deguda.  
  
Benidorm, 17 de gener de 2013.- La secretària judicial: María Engracia Román Ivorra.